Mõni naine vajab mitut käiku psühholoogi juurde, et enda tunded selgeks mõelda. Teine käib Anni Kuusiku jutul vaid abordi eel. Saatekirja psühholoogi juurde minekuks vaja ei ole. Visiidi kestuseks plaanib psühholoog vähemalt tunni,  esimesel korral isegi poolteist - kogemus ütleb, et see aeg kulub ära.  " Võõrale inimesele oma kõige isiklikumatest asjadest rääkida ei ole kerge. Vahel saadakse alles kohtumise lõpus aru, et mind võib usaldada, ja teisalt tuntakse, et kui nüüd ei ütle, siis ei saagi öelda. See tähendab, et sageli toovad visiidi viimased kümme minutit välja kõige põletavama probleemi, mis võib olla väga isiklik ja tundlik." Näitena nimetab psühholoog paarisuhte või seksuaalsusega seotud küsimusi.